CELEX: 32019D1399
Language: lt
Date: 2019-09-10 00:00:00
Title: 2019 m. rugsėjo 10 d. Komisijos įgyvendinimo sprendimas (ES) 2019/1399, kuriuo dėl Italijos sričių, kurioms taikomos apsaugos nuo bitinių žvilgvabalių priemonės, sąrašo iš dalies keičiamas Įgyvendinimo sprendimas 2014/909/ES (pranešta dokumentu Nr. C(2019) 6418) (Tekstas svarbus EEE.)

12.9.2019   
               
               
                  LT
               
               
                  Europos Sąjungos oficialusis leidinys
               
               
                  L 235/3
               
            
         KOMISIJOS ĮGYVENDINIMO SPRENDIMAS (ES) 2019/1399
         2019 m. rugsėjo 10 d.
         kuriuo dėl Italijos sričių, kurioms taikomos apsaugos nuo bitinių žvilgvabalių priemonės, sąrašo iš dalies keičiamas Įgyvendinimo sprendimas 2014/909/ES
         
            
               (pranešta dokumentu Nr. C(2019) 6418)
            
         
         (Tekstas autentiškas tik italų kalba)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
         atsižvelgdama į 1990 m. birželio 26 d. Tarybos direktyvą 90/425/EEB dėl Sąjungos vidaus prekyboje tam tikrais gyvūnais ir produktais taikomų veterinarinių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
         kadangi:
         
                     (1)
                  
                  
                     Komisijos įgyvendinimo sprendimu 2014/909/ES (3) buvo nustatytos tam tikros apsaugos priemonės, kurių Italija turi imtis dėl bitinio žvilgvabalio (Aethina tumida) paplitimo atvejų tam tikrose Italijos srityse, pirmiausia – Kalabrijos ir Sicilijos regionuose. Atsižvelgiant į epidemiologinę raidą per pastaruosius metus ir įsigaliojus Komisijos įgyvendinimo sprendimui (ES) 2017/370 (4), šios priemonės šiuo metu taikomos tik Kalabrijos regione;
                  
               
                     (2)
                  
                  
                     2019 m. birželio 21 d. Italija pranešė Komisijai apie naują bitinio žvilgvabalio paplitimo atvejį Sicilijoje. Taigi Įgyvendinimo sprendimo 2014/909/ES priede pateiktas sričių, kurioms taikomos apsaugos priemonės, sąrašas turėtų būti išplėstas vėl įtraukiant Sicilijos regioną;
                  
               
                     (3)
                  
                  
                     todėl Įgyvendinimo sprendimas 2014/909/ES turėtų būti atitinkamai iš dalies pakeistas;
                  
               
                     (4)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo 2014/909/ES priede pateikta lentelė pakeičiama taip:
            
               
                           „Valstybė narė
                        
                        
                           Sritys, kurioms taikomos apsaugos priemonės
                        
                     
                           Italija
                        
                        
                           Kalabrijos regionas: visas regionas
                        
                     
                           Sicilijos regionas: visas regionas“
                        
                     
         
         
            2 straipsnis
            Šis sprendimas skirtas Italijos Respublikai.
         
         
            Priimta Briuselyje 2019 m. rugsėjo 10 d.
            
               
                  Komisijos vardu
               
               Vytenis ANDRIUKAITIS
               
                  Komisijos narys
               
            
         
         
            (1)  OL L 395, 1989 12 30, p. 13.
         
         
            (2)  OL L 224, 1990 8 18, p. 29.
         
         
            (3)  2014 m. gruodžio 12 d. Komisijos įgyvendinimo sprendimas 2014/909/ES dėl tam tikrų apsaugos priemonių, susijusių su patvirtintais bitinio žvilgvabalio paplitimo atvejais Italijoje (OL L 359, 2014 12 16, p. 161).
         
            (4)  2017 m. kovo 1 d. Komisijos įgyvendinimo sprendimas (ES) 2017/370, kuriuo iš dalies keičiamas Įgyvendinimo sprendimas 2014/909/ES, kad būtų pratęstas tam tikrų apsaugos nuo bitinių žvilgvabalių priemonių taikymo Italijoje laikotarpis ir iš dalies pakeistas Italijos sričių, kurioms taikomos apsaugos nuo bitinių žvilgvabalių priemonės, sąrašas (OL L 56, 2017 3 3, p. 213);